ΜΕΤΑΦΡΑΣΗ ΤΟΥ ΚΕΙΜΕΝΟΥ XXXIX

Ούτε η φτώχια ούτε η θλίψη/λύπη εμποδίζει τον σοφό, ούτε αυτά τα πράγματα, τα οποία βγάζουν από τον δρόμο τους άπειρους και τους γκρεμοτσακίζουν (σπρώχνουν/ρίχνουν με το κεφάλι στον γκρεμό όσους δεν έχουν πείρα). Εσύ νομίζεις ότι αυτός καταβάλλεται από τις συμφορές; (Αντίθετα), τις χρησιμοποιεί! Ο Φειδίας δεν ήξερε να φτιάχνει αγάλματα μόνο από ελεφαντόδοντο. έκανε επίσης (κι) από χαλκό. Εάν έδινες σε εκείνον μάρμαρο, εάν (έδινες σε εκείνον) ευτελέστερο (ή πιο ταπεινό) υλικό, θα έκανε τέτοιο (άγαλμα),το όποιο θα μπορούσε να γίνει άριστο από εκείνο (το υλικό). Με τον ίδιο τρόπο ο σοφός θα δείξει (ή θα εκφράσει) την αρετή στα πλούτη, αν μπορέσει, εάν όχι (ή διαφορετικά), στη φτώχια• εάν μπορέσει στην πατρίδα, εάν όχι (ή διαφορετικά), στην εξορία• εάν μπορέσει ως στρατηγός, εάν όχι (ή διαφορετικά), ως στρατιώτης• εάν μπορέσει ως αρτιμελής, εάν όχι (ή διαφορετικά), ως αδύναμος/ανάπηρος. Όποια τύχη κι αν του λάχει (ή οποιαδήποτε τύχη κι αν δεχτεί), θα δημιουργήσει από εκείνη κάτι αξιομνημόνευτο.

ΕΠΙΣΗΜΑΝΣΕΙΣ ΕΠΙ ΤΟΥ ΚΕΙΜΕΝΟΥ XXXIX

Το ουσιαστικό paupertas, -tatis (γ΄ κλίση, θηλυκό).

Το ουσιαστικό virtus, -utis (γ΄ κλίση, θηλυκό) σχηματίζει τη γενική του πληθυντικού αριθμού ως virtutium και virtutum, άρα και αιτιατική πληθυντικού σε -es/-is.

Τα ουσιαστικά divitiae, -arum (α΄ κλίση, θηλυκό) και mala, -orum (β΄ κλίση, ουδέτερο) ανήκουν στα pluralia tantum , δηλαδή δεν διαθέτουν ενικό αριθμό.

Το κύριο όνομα Phidias, -ae (α΄ κλίση, αρσενικό) δεν σχηματίζει πληθυντικό αριθμό.Η αιτιατική ενικού είναι Phidian και Phidiam.

Το ρήμα facio, feci, factum, facĕre (3η συζυγία, 15 ρήματα σε -io) όταν είναι απλό (χωρίς κάποια πρόθεση) σχηματίζει το β΄ ενικό πρόσωπο της προστακτικής του ενεστώτα ως fac. Όταν, όμως, το ρήμα facio είναι σύνθετο με πρόθεση, τότε σχηματίζει κανονικά το β΄ ενικό πρόσωπο της προστακτικής του ενεστώτα της ενεργητικής φωνής.

π.χ. inter + facio → interficio → interfice

Το ουσιαστικό fortuna, -ae (θηλυκό, α΄ κλίση) υπάγεται στα ετερόσημα και στον πληθυντικό αριθμό fortunae, -arum = τα υπάρχοντα, τα αγαθά//τα κτήματα, η περιουσία.

Το ρήμα utor, usus sum, usum, uti (3η συζυγία, αποθετικό) συντάσσεται με αφαιρετική.

licebit: γ΄ ενικό οριστικής ενεργητικού μέλλοντα του απρόσωπου ρήματος licet, licuit & licitum est, --, licēre 2 = επιτρέπεται, είναι δυνατό. Γενικά τα απρόσωπα ρήματα δεν διαθέτουν

τύπους προστακτικής, που αναπληρώνονται από την υποτακτική (εξαιρείται ο τύπος liceto που απαντά σε νόμους, με ενεστωτική κυρίως σημασία)

μετοχή ενεστώτα (εξαιρείται η μετοχή ενεστώτα licens που λειτουργεί ως επίθετο με την έννοια του ελεύθερου, αχαλίνωτου)

ύπτιο / σουπίνο (άρα ούτε και μετοχή, υποτακτική και απαρέμφατο μέλλοντα) και

γερούνδιο

Το ουσιαστικό aes, aeris (γ΄ κλίση, ουδέτερο) υπάγεται στα ετερόσημα και στον πληθυντικό αριθμό aera, -um = τα χάλκινα σκεύη, τα χρήματα (όπως συμβαίνει με όλα όσα δηλώνουν ύλη, εκτός από τα aurum, ferrum που δεν απαντούν στον πληθυντικό).

﻿ΟΥΣΙΑΣΤΙΚΑ

A΄ κλίση

Phidias, -ae: αρσενικό (δεν έχει πληθυντικό αριθμό)

materia, -ae: θηλυκό (εμφανίζεται και ως ουσιαστικό της ε΄ κλίσης, materies, -ei)

divitiae, -arum: θηλυκό (ανήκει στα pluralia tantum, δεν διαθέτει ενικό αριθμό)

patria, -ae: θηλυκό

fortuna, -ae: θηλυκό (ανήκει στα ετερόσημα, fortunae, -arum = τα υπάρχοντα, τα αγαθά της τύχης)

Β΄ κλίση

mala, -orum: ουδέτερο (ανήκει στα pluralia tantum, δεν διαθέτει ενικό αριθμό)

simulacrum, -i: ουδέτερο

modus, -i: αρσενικό

exilium, -ii/-i: ουδέτερο

Γ΄ κλίση

sapiens, -ntis: αρσενικό

paupertas, -tatis: θηλυκό

dolor, -oris: αρσενικό

ebur, -oris: ουδέτερο

virtus, -utis: θηλυκό (γενική πληθυντικού αριθμού: virtutum και virtutium άρα και αιτιατική σε -es/-is)

aes, aeris: ουδέτερο

marmor, -oris: ουδέτερο

imperator, -oris: αρσενικό

miles, -itis: αρσενικό

Ε΄ κλίση

res, rei: θηλυκό

ΕΠΙΘΕΤΑ

Β΄ κλίση

imperitus, -a, -um (Συγκριτικός: imperitior, imperitior, imperitius, Υπερθετικός: imperitissimus, imperitissima, imperitissimum).

bonus, -a, -um (Συγκριτικός: melior, melior, melius, Υπερθετικός: optimus, optima, optimum).

integer, -gra, -grum: (Συγκριτικός: integrior, integrior, integrius, Υπερθετικός: integerrimus, integerrima, integerrimum).

Γ΄ κλίση

praeceps, -cipitis

vilis, -is, -e: (Συγκριτικός: vilior, vilior, vilius, Υπερθετικός: vilissimus, vilissima, vilissimum).

debilis, -is, -e: (Συγκριτικός: debilior, debilior, debilius, Ο υπερθετικός δεν απαντάται).

memorabilis. -is, -e (Συγκριτικός: memorabilior, memorabilior, memorabilius. Ο υπερθετικός δεν απαντάται).

ΑΝΤΩΝΥΜΙΕΣ

is, ea, id (δεικτική - επαναληπτική)

qui, quae, quod (αναφορική)

tu (προσωπική, β΄ πρόσωπο)

ille, illa, illud (δεικτική)

talis, talis, tale (δεικτική)

qualis, qualis, quale (αναφορική)

idem, eadem, idem (δεικτική - επαναληπτική)

quicumque, quaecumque, quodcumque (αναφορική-αοριστολογική)

aliquis, (aliquae/aliqua), aliquid (ουσιαστική αόριστη)

ΡΗΜΑΤΑ

1η Συζυγία

puto, putavi, putatum, putāre

explico, explicavi, explicatum, explicāre

2η Συζυγία

prohibeo, prohibui, prohibitum, prohibēre

licet, licuit (& licitum est), -, licēre (απρόσωπο)

3η Συζυγία

averto, averti, aversum, avertĕre

ago, egi, actum, agĕre

premo, pressi, pressum, premĕre

utor, usus sum, usum, uti (αποθετικό)

facio, feci, factum, facĕre (β΄ ενικό προστακτικής ενεργητικού ενεστώτα: fac)

accipio, accepi, acceptum, accipĕre

efficio, effeci, effectum, efficĕre

4η Συζυγία

scio, sci(v)i, scitum, scire (Προστακτική ενεστώτα: scito, scitote)

ΑΝΩΜΑΛΑ ΡΗΜΑΤΑ

offero (obfero), obtuli, oblatum, offerre (β΄ ενικό ενεργητικού ενεστώτα: offer)

fio, factus sum, fieri (παθητικό του facio)

possum, potui, -, posse

ΕΠΙΡΡΗΜΑΤΑ

tantum (ποσοτικό)

quoque (τροπικό)

minus (ποσοτικό, Θετικός: non multum ή paulum, Συγκριτικός: minus, Υπερθετικός: minime)

ΠΡΟΘΕΣΕΙΣ

ex (+ κυρίως αφαιρετική)

in (+ εδώ τοπική αφαιρετική)

ΣΥΝΔΕΣΜΟΙ

nec…nec (παρατακτικός συμπλεκτικός - αποφατικός)

si (υποτακτικός υποθετικός)